Hävitaja
Hävitaja (lühend esmanimetusest torpeedopaatide hävitaja) on iseseisva opereerimisvõimega ja suure autonoomsusega kiirekäiguline lahinguotstarbeline avamere sõjalaev, mis on mõeldud võitluseks vastase pealveelaevadega, allveelaevadega ja lennuvahenditega. Kirjanduses kohtab hävitaja kohta ka nimetusi miiniristleja, eskaadrimiinilaev (vene k: эска́дренный миноно́сец - lüh. эсми́нец; prantsuse k: torpilleur d’escadre) või destroier (inglise k: destroyer; saksa k: Zerstörer).